alexandrainst/scandi-wiki huggingface dataset:
Toyota Corolla

Toyota Corolla er en bilmodell produsert av den japanske bilprodusenten Toyota. Den første Corolla ble lansert i 1966. Det er produsert 40 millioner biler med Corolla-navnet (2013). I dag produseres Corolla i  USA, Storbritannia, Canada, India, Pakistan, Sør-Afrika, Brasil, Tyrkia og Thailand.

Modellen forsvant fra det norske markedet i 2013, men ble gjeninnført i 2019 som nytt navn på 3. generasjons Toyota Auris.

Referanser

Corolla
Bilmodeller introdusert i 1965
Espen Baardsen

Espen Baardsen (født 7. desember 1977) er en norsk-amerikansk tidligere fotballspiller. Baardsen er født og oppvokst i USA, og har aldri bodd i Norge. Likevel har han spilt fire  for Norge, samt et tyvetalls kamper for aldersbestemte landslag.

Baardsen startet sin proffkarriere i den engelske klubben Tottenham, men til tross for flere gode prestasjoner klarte han ikke å bli klubbens førstekeeper. Han ble senere solgt til Watford, hvor han var tiltenkt rollen som førstekeeper, men mistet etter hvert plassen til fordel for veteranen Alec Chamberlain. Baardsen var i en periode utlånt til Everton FC.

Espen Baardsen la opp som fotballspiller i 2003 og ga uttrykk for at han hadde mistet motivasjonen til å fortsette som profesjonell. Han bor i dag i London og er partner i fondet Eclectica. Han blir jevnlig brukt som gjestekommentator vedrørende markedsspørsmål i fjernsynskanalen CNBC Europe.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere fra USA
Norske fotballspillere i England
Spillere i Fotball-VM 1998
Fotballspillere for Tottenham Hotspur FC
Fotballspillere for Watford FC
Fotballspillere for Everton FC
Nordmenn født i USA
Personer fra Marin County i California
EMIL

Energi- og miljøingeniørenes linjeforening er linjeforeningen for studenter ved studieprogrammet Energi og miljø ved Norges teknisk-naturvitenskapelige universitet. Linjeforeningens hovedformål er å skape et sosialt forum for de studerende, samt være et ledd mellom studenter og bedrifter.

Historie 
EMIL ble opprettet i 1998 og er en linjeforening for nåværende og tidligere studerende ved Energi og miljø.

På EMIL sitt ti-årsjubileum ble vår kjære maskot plantet og han har nå reist seg over seks meter. Hans tilholdssted er i dag på Gløshaugen hvor han vokter over enhver EMIL-student.

Siden 2015 har EMIL vært i et lykkelig giftemål med MF Placebo.

I nyere tid har EMIL anskaffet seg to pinnedyr med navn Delta og Epsilon som storkoser seg i et førsteklasses terrarium på kontoret.

EMIL har over tid dannet seg flere tradisjonsrike tradisjoner som gjennomføres årlig. Deriblant standardarrangementer som fadderperioden, immatrikuleringsball og revy. I tillegg arrangeres det flere særegne arrangementer som miljøauksjonen, EMIL-lekene og EMIL-festen. Utover dette er det de nokså frie komitéene som står for aktiviteten

Liste over EMIL-komiteer 

 Styret - EMIL-styret er linjeforeningens øverste organ og har ansvaret for driften og ledelsen av organisasjonen i det daglige. Styret består av syv faste medlemmer, med ansvarsområder innenfor alt fra arrangement og fadderuker, til økonomi og næringsliv.
 Høystemt - Energi- og miljøingeniørenes mannskor.
 Vannmagasinet – En komité som utgir Energi og miljøs interne nyhetsorgan.
 Kjellerkom – En komité som har som formål å drive Energi og miljøs egen festkjeller.
 Festkom – En komité som står for de største festene ved linjeforeningen.
 Idrettskom – En komité som arrangerer sportslige arrangement og turneringer for studentene.
 Kom-på-tur – En komité som arrangerer fellesturer for studentene ved Energi og miljø.
 Krigskom (stiftet i 1999) – En naturvernkomité.
 Link – En forening som arbeider for å bringe bedrifter til NTNU for å presentere seg.
 Revykom – En komité som i samarbeid med A. F. Smørekoppen setter opp en revy som settes hver vår.
 De eldres råd - De eldres råd, DER, består av tidligere styremedlemmer og æres-EMIL-ere.

Eksterne lenker
 Linjeforeningens hjemmeside

Linjeforeninger ved NTNU
Reformpartiet (1974–1975)

Reformpartiet var en kortvarig utbrytergruppe fra Anders Langes Parti som ble grunnlagt den 31. august 1974. Reformpartiet ble grunnlagt i Voksenåsen i Oslo, under ledelse av Kristofer Almås, Carl I. Hagen og andre «moderate» avhoppere.

Det ble aldri registrert som offisielt parti, og allerede året etter valgte man å bli en del av Anders Langes Parti (senere FrP / Fremskrittspartiet) igjen. 

Blant medlemmene av Reformpartiet var Frps mangeårige formann Carl I. Hagen.

Tidligere politiske partier i Norge
Fremskrittspartiet
Politiske partier etablert i 1974
Opphør i 1975
1974 i Norge
1975 i Norge
Thessalia

Thessalia (gresk Θεσσαλία) er en av tretten periferier (distrikter) i Hellas. Den er delt inn prefekturene: Karditsa, Larisa, Magnisia og Trikala, og har Larisa som hovedstad. Sammen med områdene Makedonia og Vest-Trakia blir området uoffisielt regnet som en del av Nord-Hellas. Thessalia ligger sentralt i Hellas og grenser til Sentral-Makedonia og Vest-Makedonia i nord, Ípiros i vest og Sentral-Hellas i sør. I øst ligger Egeerhavet.

Geografi
Topografien i området består av en ring av fjell rundt en sentral slette: Lavlandet Trikala og Larisa. Området kan få noe regn om sommeren, noe som gir frodige forhold for jordbruk. Thessalia blir av den grunn enkelte ganger kalt «brødkorgen til Hellas». Fjellene Khasia og Kambunian ligger i nord, Olymposmassivet ligger i nordøst. I vest ligger fjellkjeden Pindos og i sørøst kystfjellene Ossa og Pelion.

Den viktigste elva er Pineios som renner østover gjennom området fra Pindosfjellene og munner ut i Thermaikosbukta.

Historie 
Thessalia hadde en omfattende steinalderkultur rundt år 2500 f.Kr. Mykenske bosetninger har også blitt oppdaget, for eksempel ved Iolkos, Dimini og Sesklo (nær Volos). I antikken ble lavlandet i Thessalia hjemsted for adelsfamilier, som Alevad av Larisa eller Skopad av Krannon. Disse familiene organiserte et forbund i Thessalia, og kontrollerte seinere det amfiktyoniske forbundet i nordlige Hellas. 

Under de gresk-persiske krigene slo alevadene seg sammen med perserne. Jason av Ferai omformet en kort stund området til en viktig militærmakt, men han ble myrdet før han klarte å oppnå varige resultater. På 300-tallet f.Kr. ble Thessalia avhengig av og underlagt kongeriket Makedonia ved Filip II. I 148 f.Kr. ble Thessalia erobret av Romerriket, men i år 300 e.Kr. ble Thessalia en egen provins med Larisa som hovedstad. Den ble en del av Østromerriket fram til 1200-tallet, da store områder var kontrollert av valakere. Etter det fjerde korstoget ble Thessalia en del av kongedømmet Thessalonika, men i 1215 ble det igjen erobret av Theodore Komnenos Doukas og ble et selvstyrt område styrt av denne familien. Dynastiet endte i 1318 og ble etterfulgt av en periode med østromersk og slavisk herredøme. Etter ennå en periode med selvstendighet ble Thessalia til slutt erobret av Det osmanske riket i 1394. I 1881 avstod osmanene det meste av Thessalia til Hellas.

Referanser

Eksterne lenker 
 

Landskap i antikkens Hellas
Hellas' periferier
Romas syv høyder

Romas syv høyder refererer til de syv høydene øst for Tiberen i Romas kjerneområde. De har ofte blitt referert til i romerske mytologi, politikk og religion. Byen ble ifølge tradisjonen grunnlagt på Palatinhøyden, og man har der funnet spor etter bygninger fra bronsealderen. 

De syv høydene er:

Aventinhøyden (Collis Aventinus)
Celiohøyden (Collis Caelius)
Esquilinhøyden (Collis Esquilinus)
Kapitolhøyden (Collis Capitolinus)
Palatinhøyden (Collis Palatinus)
Quirinalhøyden (Collis Quirinalis)
Viminalhøyden (Collis Viminalis)

Høydene omtales på latin også som Aventinus mons, Caelius mons osv.

I Johannes' åpenbaring kap. 17 sies det at skjøgen sitter på syv høyder, og dette har av enkelte protestantiske sekter blitt brukt som argument for at Den katolske kirke er skjøgen. Vatikanhøyden omtales ofte som en av de syv høydene, men den ligger vest for Tiberen og dermed utenfor det opprinnelige Roma, og en mer utbredt tolkning er at det er keisernes Roma det vises til. Roma er ikke den eneste byen med syv høyder som referansepunkt; også Jerusalem kalles «byen med de syv høyder», og andre mener det er den byen Johannes viser til. 

Åser
Roma
Johannes' åpenbaring
Arne Dokken

Arne Dokken (født 27. august 1955 i Drammen) er en norsk tidligere fotballspiller, og er for tiden sportslig leder i Sandefjord Fotball. 

Dokken er født på Åssiden og spilte hele sin juniorkarriere i Åssiden IF, fram til overgangen til Strømsgodset foran sesongen 1975. Han ble toppscorer i den norske eliteserien i fotball i 1975 og 1980, med 18 mål for Strømsgodset og 14 mål for Lillestrøm. Han spilte deretter tre sesonger i gresk fotball, hvor han ble serie- og cupmester med Panathinaikos, før han returnerte til norsk fotball, der han spilte for Rosenborg. Han ble trener for Rosenborg i august 1985 og fortsatte i 1986 og 1987. Han vant seriemesterskapet i 1985 som trener. Han var adm. direktør i RBK i tidsrommet 1.12.87 - 1.12.93. I den perioden var han med på å etablere Rosenborg Sport AS, RBK Shop og Rosenborg Sportsklinikk AS. Han har også vært trener for Åssiden IF, Strømsgodset og Sandefjord.

Sammen med politimannen Birger Andreas Myrstad tok han initiativ til trafikksikkerhetskampanjen Ikke tøft å være død i 1985. For sitt engasjement for trafikksikkerhet mottok han «Sør-Trøndelag fylkes trafikksikkerhetspris» i 1986, «Norsk bilbransjeforbunds trafikksikkerhetspris» i 1987 og «Trygg Trafikks gullnål» i 1988.

Dokken spilte 24 landskamper for , og 147 kamper i eliteserien. Han scoret 64 mål i øverste divisjon.

Han er far til Kenneth Dokken (Sandefjord) og Vegard Dokken (Birkebeineren).

Fram til han begynte i Strømsgodset og måtte konsentrere seg om fotballen, var han et av landets største talenter også i bandy.

Karriere som spiller 

* Kun seriekamper.
** Kun eliteseriekamper.

Eksterne lenker 
 
 Fotball.no – Dokkens landslagsprofil hos Norges Fotballforbund

Norske fotballspillere
Norske landslagsspillere i fotball for herrer
Toppscorere i Eliteserien i fotball for menn
Fotballspillere for Strømsgodset TF
Fotballspillere for Lillestrøm SK
Fotballspillere for Rosenborg BK
Norske fotballspillere i Hellas
Fotballspillere for Panathinaikos AO
Norske fotballtrenere
Fotballtrenere for Rosenborg Ballklub
Fotballtrenere for Strømsgodset IF
Fotballtrenere for Sandefjord Fotball
Norgesmestere i fotball
Personer fra Drammen kommune
Fødsler i 1955
Hertug av Lancaster

For informasjon om tittelen i moderne tid, se Hertugdømmet Lancaster.

Hertug av Lancaster var en tittel i Englands høyadel på 1300-tallet og tidlig på 1400-tallet. I alt har det vært tre opprettelser av hertugdømmet Lancaster. Tittelen ble opprettet for Henry av Grosmont (ca. 1306–1361, som var oldebarn av Henrik III av England. Før han fikk tittelen den 6. mars 1351 var han den fjerde jarl av Lancaster. He døde i 1361 og adelsrangen utgikk

Henrys datter Blanche giftet seg med John av Gaunt, sønn av Edvard III, og 13. november 1362 ble tittelen gjenopprettet for ham. Da John døde 4. februar 1399 gikk tittelen til hans sønn Henry Bolingbroke, som samme år tilranet seg tronen fra Rikard II og ble kong Henrik IV. 10. november 1399 gav han Harry av Monmouth tittelen, den eldste sønnen av den nye kongen, og tittelen ble da gjenopprettet for tredje gang. I 1413 ble han konge som Henrik V av England, og hertugdømmet og tittelen underlagt kronen, og den har forblitt der siden. Hertugdømmet Lancaster er ett av bare to hertugdømmer i dagens Storbritannia.

Hertugdømmet Lancaster fortsetter å eksistere som en adskilt enhet fra kronens land og skaper således inntekter for den britiske monarken.

Det er skikk og bruk at formelle middager i det historiske grevskapet Lancashire og Lancashire-regimentet i militæret retter den kongelige skål til kronen som «Til dronningen, hertug av Lancaster». I tillegge var det i Lancaster svært vanlig så sent som den andre halvpart av 1900-tallet å høre nasjonalsangen sunget med følgende tekst: «God save our gracious Queen, long live our noble Duke,» men dette er en tradisjon som ikke har konstitusjonell fullmakt, og den britiske monarken er ikke i lovverket så stillet med noen offisiell kapasitet, og er kun et tegn på lokal lojalitet i Lancashire.

Hertuger

Første opprettelse

Andre opprettelse

Tredje opprettelse

Referanser

Eksterne lenker 
 «Welcome to the future Duke of Lancaster», Lancaster University
 
 «The Duke of Lancaster», om skipet

Lancaster
Djurgårdens IF Fotboll

For kvinnelaget, se Djurgårdens IF Dam
Djurgårdens IF Fotboll er en svensk fotballklubb som holder til i Stockholm. Klubben ble stiftet 12. mars 1891, og har vunnet tolv seriemesterskap og fem cuptitler. De spiller i Allsvenskan, og supporterklubben heter Järnkaminerna. Klubben har fra juli 2013 Tele2 Arena som hjemmebane. Fra 1936 til 2013 hadde klubben Stockholms stadion som hjemmebane.

Sammen med Malmö FF har klubben vært en av de dominerende på 2000-tallet. Begge klubbene måtte spille i Superettan i 2000, men rykket rett opp igjen, og året etter kom Djurgården på andreplass. I 2002, 2004, 2005 og 2018 vant de cupen, mens de vant Allsvenskan i 2002, 2003, 2005 og 2019. Djurgården er (2019) med sine åtte titler på 2000-tallet Sveriges mest suksessrike lag i løpet av denne perioden når det gjelder antall vunnet titler (før Malmö FF som har seks titler).

Sesongen (Allsvenskan) 2013 vil Djurgårdens IF ha Djurgårdsandans logo på brystet.

Spillerstall 
Oppdatert 6. april 2022.

Utlånte spillere

Referanser

Eksterne lenker 
 
 Järnkaminerna Stockholm – supporterside

Fotballag i Sverige
Fotballag etablert i 1891
Sport i Stockholm
Fylkesvei 569

Fylkesvei 569 går mellom Flotane ved Romarheim i Alver og Dalseid i Vaksdal.

Historikk

Dalseid – Eidslandet 
Veien mellom Dalseid og Bolstadstraumen bru ble bygd mellom 1920 og 1939. Veien er smal, med fem korte tunneler. Den første parsellen mellom Stamnes og Hesjedalstø ble åpnet 1931, veien videre til Eidsland 21. oktober 1939. Strekningen hadde til sammen ni tunneler og to kortere bruer. Ved åpningen var Høgabergtunnelen med 658 m Norges lengste veitunnel. Bolstadstraumen bru ble åpnet i 1963. Fram til brua ble bygd gikk det skyssbåt over fjorden. I 1997 ble to nye, bredere tunneler åpnet, de traséene som ble erstattet har blitt stengt for biltrafikk og omgjort til sykkel- og gangvei. Trasèene ble imidlertid stengt for all ferdsel etter kort tid på grunn av rasfare.

Veien mellom Dalseid og Eidslandet er foreslått vernet i Nasjonal verneplan for veger, bruer og vegrelaterte kulturminner. Langarenntunnelene og Småtunnelene har fått en særlig streng vernestatus, de ble bygd på 1930-tallet.

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble fylkesvei 346 (Hordaland) arm av Fv569.

Kommuner og knutepunkter

Klubbentunnelene II og I (179 og 94 m, uskiltet med navn)

Eidslandet

Stamneshella

  Småtunnelene III, II og I (31, 20 og 48 m)
  Langarenntunnelene I og II (23 og 32 m)

Referanser

Eksterne lenker 
 Vegvesenets vegkart 
 

Primære fylkesveier
Fylkesveier i Vestland
Veier i Vaksdal
Veier i Modalen
Veier i Alver
IF Elfsborg

IF Elfsborg er en svensk fotballklubb som holder til i Borås. Klubben ble stiftet 26. juni 1904 som Borås Fotbollslag, og har vunnet det svenske seriemesterskapet seks ganger, 1936, 1939, 1940, 1961, 2006 og 2012. De har vunnet den svenske cupen to ganger, i 2001 og 2003.

Spillerstall
Oppdatert 6. april 2022.

Utlånte spillere

Referanser

Eksterne lenker 
 
 Guliganerna – den offisielle supporterklubben
 Ålgårdsläktaren – supporterside

Elfsborg
Elfsborg
1904 i Sverige
NASDAQ

NASDAQ (opprinnelig et akronym for National Association of Securities Dealers Automated Quotations) er et amerikansk elektronisk aksjemarked. Det ble grunnlagt av National Association of Securities Dealers (NASD) og begynte virksomheten 8. februar 1971 ledet av Bernard Madoff. Markedet eies og drives nå av Nasdaq Inc.

NASDAQ er det nest største aksjemarkedet i USA og i verden. Per 13. januar 2011 var det 2 872 listinger. NASDAQ har det største handelsvolum av alle elektroniske børser i verden.

Historie
Markedet ble etablert i 1971 av National Association of Securities Dealers (NASD), som trakk seg ut i en serie av salg i 2000 and 2001. Det eies og driftes av Nasdaq, aksjen som ble listet på sin egen børs i 2002, og kontrolleres av Securities and Exchange Commission (SEC). Med oppkjøp av Norden-baserte børser OMX, etterfulgt av avtale med Borse Dubai, NASDAQ har en 67 prosent kontrollerende post i børsen, og står dermed nærmere til å overta selskapet og danne et trans-atlantisk maktsenter.

Aksje ticker
NASDAQ tickere finnes på tre nivåer:
Nivå 1 viser høyest bud og lavest tilbud.
Nivå 2 viser alle offentlig sitater fra prisstiller sammen med informasjon om disses ønske om å selge eller kjøpe aksje og nylig utførte ordre.
Nivå 3 brukes av prisstiller og tillater dem å gi deres sitater og utføre ordrer.

Indekser
NASDAQ Composite
NASDAQ-100
NASDAQ Biotechnology Index 6:00-9:45

Se også
NASDAQ MarketSite
ACT (NASDAQ)
 NASDAQ-100

Referanser

Eksterne lenker
 
 NASD

Nasdaq
Etableringer i 1971
1971 i USA
Erich Raeder

Erich Johann Albert Raeder (født 24. april 1876 i Wandsbek i Hamburg i Tyskland, død 6. november 1960 i Kiel) var en tysk sjøoffiser før og under andre verdenskrig. Han hadde graden storadmiral (tysk: Großadmiral), og var leder for den tyske  Kriegsmarine frem til januar 1943.

Raeder ble etter andre verdenskrig dømt til fengsel på livstid for forbrytelser mot freden, men ble løslatt i 1955 på grunn av dårlig helse.

1876–1918 
Raeder kom fra en middelklassefamilie fra Wandsbek utenfor Hamburg. Han gikk inn i den keiserlige marinen (Kaiserliche Marine) som 18-åring i 1894, der han gjorde lynkarriere. I 1912 ble han stabssjef for viseadmiral Franz von Hipper. Under første verdenskrig deltok Raeder i Jyllandsslaget og slaget ved Doggerbank.

1918–1945 

Etter krigen fortsatte Raeder karrieren, og ble kontreadmiral i 1922 og viseadmiral i 1925. I 1928 fikk han graden admiral, og ble øverstkommanderende i den tyske marinen.

Raeder mislikte NSDAP, men støttet sterkt Adolf Hitlers planer om å gjenoppbygge Kriegsmarine. Umiddelbart før sin 60-årsdag, ble han av Hitler utnevnt til generaladmiral for sitt arbeid for å gjenreise den tyske flåten. I dette arbeidet var han i konstant rivalisering med Hermann Göring, som arbeidet med oppbyggingen av Luftwaffe. I 1939 ble Raeder storadmiral.

Raeder var en av hovedpådriverne bak Operasjon Weserübung, det tyske angrepet på Danmark og Norge.

De etter hvert dårlige resultatene for Kriegsmarine, kombinert med undervannsbåtenes suksess under Karl Dönitz, gjorde at Raeder ble degradert i januar 1943. Dönitz overtok som ny leder av Kriegsmarine. Raeder trakk seg tilbake like etterpå, i mai 1943.

Raeder ble mistenkt for å ha vært en av deltakerne i 20. juli-attentatet, men ble frikjent for mistankene da han umiddelbart reiste til Wolfsschanze for personlig å forsikre Hitler sin lojalitet.

1945–1960 

Etter krigens slutt ble Raeder under Nürnbergprosessen dømt til livsvarig fengsel for forbrytelse mot freden, en tiltale som hadde sin bakgrunn i hans rolle i planleggingen av angrepet på Norge i 1940.

Den 26. september 1955 ble han løslatt på grunn av dårlig helse.

Han bosatte seg etter løslatelsen i Uhlandstrasse i Lippstadt i Westfalen. Han skrev senere selvbiografien Mein Leben som ble gitt ut i 1957. Raeder døde i Kiel i 1960.

Referanser

Eksterne lenker 
 

Personer fra Hamburg
Tyske admiraler
Tyskere fra første verdenskrig
Tyskere fra andre verdenskrig
Personer tilknyttet det tredje rike
Mottakere av Jernkorset (1914)
Mottakere av Jernkorsets ridderkors
Deltakere i Kappkuppet
Medlemmer av NSDAP (innmeldt 1925–1932)
Tysk militærpersonell (Marinen i Keiserrike)
Tysk militærpersonell (Marinen i Reichswehr)
Tysk militærpersonell (Marinen i Wehrmacht)
Tiltalte i Nürnbergprosessen
Tyskere dømt for forbrytelser begått under andre verdenskrig
Nürnberg-dømte tyskere løslatt i 1950-årene
Bærepose

En bærepose, også kalt handlepose eller plastpose, er en pose som er tilgjengelig i de fleste butikker. 

I dagligvarebutikker i Norge er det vanlig at kunden selv må betale for posen. Mange butikker praktiserer dog ingen sanksjoner der kunden ikke betaler. Bæreposer ligger ofte ikke lenger tilgjengelig for kunden ved kassen, kun bak disken. I Norge brukes brukte bæreposer fra dagligvarebutikker ofte til restavfall i søppelsystemet. Prisen for bæreposer i dagligvarebutikker varierer noe, blant annet etter hvilket materiale posen er laget av. Papirposer er ofte litt dyrere enn plastposer. 

I detaljbutikker har kunden ofte ikke direkte tilgang til bæreposer. Posene oppbevares ofte bak kassen og ekspeditøren gir ofte en pose i passende størrelse når handelen er utført. I slike tilfeller er posene som regel gratis.  

Detaljhandel
Beholdere

fi:Laukku
Fylkesvei 241

Fylkesvei 241 går mellom sentrum i Jevnaker og Norderhov i Ringerike. Veiens lengde er 14,7 km, hvorav 12 km i Ringerike og 9,8 km i Jevnaker.

Før 1. januar 2010 var veien riksvei, etter at regionsreformen trådte i kraft har den status som fylkesvei. Før Randselva bru ble åpnet for trafikk var strekningen mellom Jevnaker sentrum og Olum del av europavei 16.

Kommuner og knutepunkter



Bildegalleri

Eksterne lenker 
 Vegvesenets vegkart 
 

Fylkesveier i Viken
Veier i Ringerike
Veier i Jevnaker
Primære fylkesveier
Lasse Staw

Lasse Staw (født 1. januar 1988 i Skiptvet) er en norsk målvakt for Bodø/Glimt. Staw har også vært fast målvakt på Norges U-21-herrelandslag i fotball. Han har også ved flere anledninger vært i Birmingham og trent med Aston Villa.

Eksterne lenker 
 
 Lasse Staws spillerprofil på ffksupporter.net
 Om Staw på Fredrikstad fotballklubbs hjemmesider
 Lassw Staws spillerprofil på www.glimt.no

Norske fotballspillere
Fotballspillere for Fredrikstad FK
Fotballspillere for Syrianska FC
Fotballspillere for Lillestrøm SK
Fotballspillere for FK Bodø/Glimt
Norske fotballspillere i Sverige
Personer fra Skiptvet kommune
Fødsler i 1988
Normandin-Mercier

Normandin-Mercier er et konjakkhus. De har ikke egne vinmarker, så de er en negociant. De kjøper kun inn fra Grande og Petite Champagne. Gården deres heter Château de la Péraudière.

Historie
Huset ble grunnlagt i 1872 av Jules Normandin. Han grunnla selskapet, og kjøpte gården i 1885, mye på grunn av konjakklagrene her. Navnet Mercier stammer fra hans svigermor, som ble hans forretningspartner.

Hans sønn Edward overtok etterhvert gården, og senere Edwards sønn George. George døde i 1977, og først da ble familieeiendommen delt; Georges datter arvet jorden, mens hans sønn, Jean-Marie Normandin, overtok forretningen. I dag driver hans sønn Edouard gården, som 6. generasjon Normandin.

De leverte en periode (1945–1978) kun konjakk på tønner til de større konjakkhusene, men har etter dette solgt mye selv, på flaske og under eget navn, og er kjent for god kvalitet på sin konjakk. De blandingene som fortynnes før de kan selges tynnes ut svært gradvis, ca. 5% pr år.

Noe av utvalget 
 Fine Petite Champagne
 Vieille Fine Champagne – ca. 15 års fatlagring
 Grande Champagne Réserve – ca. 30 års fatlagring
 Très Vieille Grande Champagne – over 70 års fatlagring, er ikke fortynnet (dvs «cask strength»)
 Petite Champagne Vieille 47 degrees – ca. 20 års fatlagring, er ikke fortynnet (dvs «cask strength»)
 Grande Champagne Vieille 43 degrees – ca. 20 års fatlagring, er ikke fortynnet (dvs «cask strength»)

I tillegg selger de både rød og hvit Pineau des Charentes.

Eksterne lenker
 

Konjakk
Selskaper etablert i 1872
Franske drikkevareprodusenter
1870-årene i Frankrike
Los Angeles County Sheriff’s Department

Los Angeles County Sheriff's Department (LASD) er sheriffkontoret for Los Angeles County i California.

Ansvarsområde
Etaten har ansvar for lov og orden i hele fylket med unntak av byer med eget politi.

Storlek
Med mer enn 17 000 fast ansatte er den det største sheriffkontoret i USA.

Historie
LASD ble opprettet i 1850 og har et ansvarsområde på 8 210 km² med over tre millioner innbyggere. Etaten er organisert i tre regioner med 23 stasjoner. Hovedkontoret ligger i Monterey Park.

Bilder

Politigrader

Eksterne lenker
 

Los Angeles County
Politistyrker i USA
Californias myndigheter
Namsmyndigheter
Lokale myndigheter i USA
1850 i California